Κουνελαίικα Αχαΐας

Τα Κουνελαίικα ή Κουνελέικα είναι οικισμός της Τοπικής Κοινότητας Χαϊκαλίου της Δημοτικής ενότητας Ωλενίας του «Καλλικρατικού» δήμου Δυτικής Αχαΐας στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από την 1/1/2011Ε.Ε.Τ.Α.Α. - Διοικητικές μεταβολές Κουνελαίικων Αχαΐας. eetaa.gr. Ανακτήθηκε: 17/03/2017.. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Χαϊκαλίου ενώ στη συνέχεια αποτέλεσε οικισμό του Δημοτικού διαμερίσματος Χαϊκαλίου του «Καποδιστριακού» δήμου ΩλενίαςΕ.Ε.Τ.Α.Α. - Διοικητικές μεταβολές Κοινότητας Χαϊκαλίου Αχαΐας. eetaa.gr. Ανακτήθηκε: 17/03/2017..

Απέχει περίπου 22 χιλιόμετρα ΝΔ της Πάτρας. Πολύ κοντά στο χωριό, στο 1,5 χιλιόμετρο, βρίσκεται η ΒΙ.ΠΕ. Πάτρας. Εγγύς του βρίσκονται οι οικισμοί Άγιος Νικόλαος Κράλης (πρώην Κράλι), Αυγεραίικα, Θωμαίικα, Καλαμάκι (πρώην Χαρμπιλαίικα), Κατσαϊταίικα, Ποιμενοχώρι (πρώην Μπουντουραίικα) καθώς και το Χαϊκάλι.

Ιστορικά στοιχεία
Από προφορικές μαρτυρίες φέρεται να πρωτοδημιουργήθηκε ως οικισμός στη σημερινή του θέση ανάμεσα στα έτη 1900-1920. Το όνομα του οικισμού είναι ανθρωπωνυμικό και προέρχεται από το επίθετο του πρώτου οικιστήΛουλούδης 2010, σελ. 320., δηλ. από την οικογένεια ΚουνέληΔ. Λιθοξόου, «Τα οικογενειακά ονόματα τη δεκαετία του ’90 - Περιοχή Κάτω Αχαΐας». lithoksou.net. Ανακτήθηκε: 15/09/2016.Ωστόσο, ο ιδρυτής και πρώτος οικιστής τους φέρεται να κατάγεται από το γειτονικό χωριό Αυγεραίικα ενώ η οικογένεια Κουνέλη κατάγεται από τον ορεινό εγκαταλελειμμένο οικισμό της Σάπιας Βρύσης..

Αναγνωρίστηκε ως οικισμός με το όνομα Κανελέϊκα την 16η Μαΐου 1928 και υπήχθη στην κοινότητα ΧαϊκαλίουΗ παλιά ονομασία «Κανελέϊκα», που μεταξύ 16/05/1928-16/10/1940 ήταν επισήμως σε χρήση, δεν πρέπει να ταυτίζεται με την σύγχρονη συνοικία «Κανελαίικα» του χωριού Θεριανό του πρώην Δήμου Βραχναίικων.Η λανθασμένη ονομασία «Κανελέϊκα» αποδόθηκε ως ανθρωπωνυμικό από το επίθετο της οικογένειας Κανέλλου. Στο Τριανταφύλλου 1995 (λήμμα Χαϊκάλι) παρατίθεται ως πηγή το Ελευθερουδάκη Εγκυκλοπαιδικόν Λεξικόν, 1936, Συμπλήρωμα 1972. Τέτοιο επίθετο δεν υφίσταται στην ευρύτερη περιοχή. Βλ. σχετικά: Δ. Λιθοξόου, «Τα οικογενειακά ονόματα τη δεκαετία του ’90 - Περιοχή Κάτω Αχαΐας». lithoksou.net. Ανακτήθηκε: 15/09/2016.Η παλιά λανθασμένη ονομασία γράφεται και ως «Κανελλαίικα». Τριανταφύλλου 1995, λήμμα Χαϊκάλι.. Η ονομασία διορθώθηκε σε «Κουνελαίικα» την 16η Οκτωβρίου 1940.

Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφέςΨηφιακή βιβλιοθήκη της Ε.Σ.Υ.Ε./ΕΛ.ΣΤΑΤ. dlib.statistics.gr. Ανακτήθηκε: 12/09/2016.Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 17/03/2017. είναι η εξής:
 1928 1940 1951 1961 1971 1981 1991 2001 2011 202165Αναφέρεται με την παλιά λανθασμένη, ονομασία «Κανελέϊκα».9067104Επειδή η απογραφή εκτυπώνεται τόσο στα ελληνικά όσο και στα γαλλικά, όλοι οι οικισμοί έχουν δίπλα τους και το όνομά τους στο λατινικό αλφάβητο. Τα Κουνελαίικα εδώ αναφέρονται ως Counéléica.47Τριανταφύλλου 1995, λήμμα Κουνελαίικα.40Αναφέρονται ξανά ως Counéléica.4646Ε.Σ.Υ.Ε. - Μόνιμος Πληθυσμός της Ελλάδος. Απογραφή 200140ΕΛ.ΣΤΑΤ. - Μόνιμος πληθυσμός της Ελλάδος. Απογραφή 201129

Λοιπά στοιχεία
Κτηνοτρόφοι από τα Κουνελαίικα είχαν παλιότερα χειμαδιά των αιγοπροβάτων τους, για βοσκή, στην ορεινή περιοχή της Σάπιας Βρύσης, τοποθεσία στην Τοπική Κοινότητα Λεοντίου στο Παναχαϊκό, όπου ακόμα και σήμερα σώζονται ερείπια. Εκεί, παραπλεύρως των χαλασμάτων της Σάπιας Βρύσης διέρχεται ο δρόμος που οδηγεί από τη Ρακίτα στη Χαλανδρίτσα ενώ εγγύς της βρίσκεται λατομείο-σπαστήρας αδρανών υλικών.

Ναός του χωριού και κοιμητηριακός είναι η Αγία ΠαρασκευήΣτο Λουλούδης 2010, σελ. 320, αναφέρεται λανθασμένα ως ναός του γειτονικού οικισμού Κατσαϊταίικα., ο οποίος ανεγέρθη το 1964. Στην περιφέρεια του οικισμού ανήκει και το ξωκλήσι της Οσίας ΟλυμπίαςΣτο Λουλούδης 2010, σελ. 320, αναφέρεται λανθασμένα ως ναός του Χαϊκαλίου.. Στα Κουνελαίικα λειτουργούσε δημοτικό σχολείο μέχρι τις αρχές της δεκαετίας του 1970, το κτήριο του οποίου στέκει εγκαταλελειμμένο έως σήμερα στην είσοδο του χωριού.

Κύρια δραστηριότητα των κατοίκων του είναι η κτηνοτροφία και η γεωργία, κυρίως οι αμπελοκαλλιέργειες. Οικογενειακά επίθετα που απαντούν σήμερα στο χωριό: Κουνέλης, Βρόντος, Κυριαζόπουλος, Μπούνιας.

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία

 Ιωάννης Δ. Παπαδημητρίου, Το Μαζαράκι των Πειρών και της Παναχαΐας και το Μαζαράκι των Πατρών και της Ωλενίας. Από 1600 π.Χ. μέχρι σήμερον, Πάτρα 2000, Δεύτερη Έκδοση.
 Κώστας Ν. Τριανταφύλλου, Ιστορικόν Λεξικόν των Πατρών, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κουνελαίικα, λήμμα Χαϊκάλι.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Κουνελαίικων Αχαΐας. eetaa.gr. Ανακτήθηκε: 17/03/2017.
 Ε.Ε.Τ.Α.Α. - Διοικητικές μεταβολές Κοινότητας Χαϊκαλίου Αχαΐας. eetaa.gr. Ανακτήθηκε: 17/03/2017.
 Κουνελαίικα. wikimapia.org

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας